CELEX: 62018TN0306
Language: et
Date: 2018-05-16 00:00:00
Title: Kohtuasi T-306/18: 16. mail 2018 esitatud hagi – Ungari versus komisjon

201807130722004362018/C 268/483062018TC26820180730ET01ETINFO_JUDICIAL20180516394021Kohtuasi T-306/18: 16. mail 2018 esitatud hagi – Ungari versus komisjon
 ---documentbreak--- C2682018ET3910120180516ET004839140216. mail 2018 esitatud hagi – Ungari versus komisjon
   (Kohtuasi T-306/18)2018/C 268/48Kohtumenetluse keel: ungari
      Pooled
   
   
      Hageja: Ungari (esindajad: M. Z. Fehér, G. Koós ja G. Tornyai)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tühistada komisjoni 14. veebruari 2018. aasta otsus (EL) 2018/262 kodanikualgatuse „We are a welcoming Europe, let us help!“ ettepaneku kohta. (
                  1
               )
         
      
            —
         
         
            Mõista kohtukulud välja Euroopa Komisjonilt.
         
      
      Väited ja peamised argumendid
   
   Hageja esitab hagi põhjenduseks kaks väidet.
   
            1.
         
         
            Väide, et on rikutud Euroopa Parlamendi ja nõukogu 16. veebruari 2011. aasta määruse (EL) 211/2011 kodanikualgatuse kohta (
                  2
               ) artikli 4 lõike 2 punkte b, c ja d ning lõiget 3
            Vaidlustatud otsusega registreeritud Euroopa kodanikualgatuse esimene ja teine osa jäävad ilmselgelt välja komisjoni volituste ulatusest, mille kohaselt komisjon on pädev esitama liidu õigusakti ettepaneku aluslepingute rakendamiseks. Seetõttu on selle kodanikualgatuse registreerimine vastuolus määruse (EL) nr 211/2011 artikli 4 lõike 2 punktiga b ja lõikega 3. Kodanikualgatuse esimene osa tundub lisaks sellele olevat ebaõiglane, mistõttu see on vastuolus ka määruse (EL) nr 211/2011 artikli 4 lõike 2 punktiga c, samas kui teise osa suhtes on võimalik väita, et see viib viia ELL artiklis 2 sätestatud väärtustega vastuolus oleva tulemuseni, mistõttu see on vastuolus määruse (EL) nr 211/2011 artikli 4 lõike 2 punktiga d.
         
      
            2.
         
         
            Teine väide, et on rikutud ELTL artiklit 296 ja Euroopa Liidu põhiõiguste harta artiklit 41
            Vaidlustatud otsus ei vasta põhjendamiskohustusest tulenevale nõudele, mistõttu see rikub ELTL artiklist 296 tulenevat põhjendamiskohustust ja põhiõiguste harta artiklis 41 sõnastatud õigust õigus tõhusale haldusele. Vaidlustatud otsuses puuduvad põhimõtteliselt täielikult põhjendused, miks komisjon leidis, et kodanikualgatuse kolme osa puudutavalt on nõuetekohane õiguslik alus ja Euroopa Liidu seadusandlik pädevus olemas ehk registreerimise suhtes on täidetud määruse (EL) nr 211/2011 artikli 4 lõike 2 punktis b kehtestatud tingimus.
         
      (
         1
      )	ELT 2018, L 49, lk 64.
   (
         2
      )	ELT 2011, L 65, lk 1.